
PËR AUDITIMIN E BRENDSHËM NË SEKTORIN PUBLIK

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

KREU I
DISPOZITA TË PËRGJITHSHME

Neni 1
Objekti i ligjit

Ky ligj rregullon veprimtarinë e auditimit të brendshëm në sektorin publik, si dhe përcakton fushën e veprimit, objektivat, parimet, organizimin, funksionimin dhe përgjegjësitë.

Neni 2
Fusha e zbatimit të ligjit

Ky ligj zbatohet në të gjitha institucionet e sektorit publik, veprimtaria e të cilave mbështetet në pronën publike (shtetërore) e që, gjatë funksionimit, përdorin fonde nga Buxheti i Shtetit ose nga organizmat ndërkombëtarë apo fonde të përfituara në formë bashkëfinancimi.
Fusha e zbatimit të këtij ligji përfshin të gjitha institucionet e qeverisjes qendrore, organet e pushtetit vendor, institucionet e tjera qendrore dhe vendore, që kryejnë funksione publike, institucionet e pavarura e shoqëritë tregtare apo të çdo forme tjetër, përfshirë ato financiare, ku kapitali shtetëror është mbi 50 për qind.

Neni 3
Përkufizime 

Në këtë ligj termat e mëposhtëm kanë këto kuptime:
“Auditim i brendshëm” është veprimtaria e pavarur që siguron menaxhimin dhe këshillon për veprimtarinë drejtuese, për përdorimin efektiv të fondeve dhe përmirësimin e veprimtarisë së subjekteve të audituara, duke i ndihmuar ato në mënyrë sistematike dhe të programuar për përmirësimin e përdorimit efektiv të fondeve dhe për të vlerësuar riskun, performancën, sistemet e kontrollit dhe ato të drejtimit.
“Auditues i brendshëm”, që në vijim do të quhet “auditues”, është profesionisti i kualifikuar sipas kërkesave të përcaktuara në këtë ligj.
“Kontroll i brendshëm” është procesi i përcaktimit të politikave, i funksionimit, procedurave dhe të organizimit të punës, për të ndihmuar dhe siguruar drejtimin, që programet të arrijnë rezultatet e synuara, duke përdorur burimet dhe asetet, pronë publike, në përputhje me qëllimet dhe objektivat, që ato të jenë të mbrojtura nga shpenzimet e pajustifikuara, nga keqadministrimet dhe abuzimet e që, për vendimmarrjen, përftohen, raportohen, përdoren e administrohen të dhëna të besueshme dhe bashkëkohore.
“Subjekte të audituara” janë subjektet e përmendura në paragrafin e dytë të nenit 2 të këtij ligji.
“Kursim” është përdorimi me masë i burimeve të veprimtarisë, duke ruajtur cilësinë.
“Dobi” është lidhja ndërmjet rezultatit të shprehur në mallra, shërbimeve ose prodhimeve të tjera dhe burimeve të përdorura për t’i siguruar ato.
“Frytshmëri” është niveli i realizimit të objektivave dhe raporti i rezultatit të pritur me rezultatin faktik të veprimtarisë.
Neni 4
Drejtimet kryesore të auditimit

Drejtimet kryesore të auditimit të brendshëm janë:
a) përdorimi me kursim, dobi dhe frytshmëri të burimeve financiare dhe njerëzore;
b) risku i kontrollit të drejtimit;
c) shkalla në të cilën rezultatet e programeve të subjektit të audituar plotësojnë objektivat e tij;
ç) pajtueshmëria e veprimtarisë së subjektit të audituar me legjislacionin në fuqi;
d) kujdesi për plotësimin e të dhënave financiare dhe të drejtimit, si dhe përdorimi i tyre në mbështetje të vendimmarrjes;
dh) ruajtja dhe miradministrimi i aseteve, pronë publike.

Neni 5
Parimet e përgjithshme të funksionimit të auditimit

Auditimi i brendshëm në sektorin publik mbështetet në parimet e ligjshmërisë, pavarësisë, paanësisë dhe fshehtësisë.
“Zbatimi i parimit të ligjshmërisë” është respektimi i Kushtetutës, i legjislacionit shqiptar dhe marrëveshjeve ndërkombëtare, ku Republika e Shqipërisë është palë.
“Zbatimi i parimit të pavarësisë” është ushtrimi i veprimtarisë për përcaktimin, planifikimin, realizimin dhe raportimin e veprimtarisë së auditimit, jashtë çdo ndikimi, që ka lidhje me veprimtarinë e audituar apo rrethanat, që cenojnë apo mund të cenojnë objektivitetin. Vlerësimi për objektivitetin administrohet, në radhë të parë, nga vetë individi, në rolin e audituesit dhe më pas nga strukturat eprore.
“Zbatimi i parimit të paanësisë” është pasqyrimi objektiv dhe transparent në dokumentet përkatëse i të gjitha fakteve dhe rrethanave, që lidhen me veprimtarinë e subjekteve të audituara, pa u ndikuar nga interesi vetjak ose pikëpamjet e të tretëve.
“Zbatimi i parimit të fshehtësisë” është trajtimi si konfidencial i të dhënave të tjera, të administruara gjatë auditimit, sipas parashikimeve të pikës 8 të nenit 21 të këtij ligji.

Neni 6
Standardet e auditimit të brendshëm

Veprimtaria e auditimit të brendshëm në sektorin publik bazohet në këtë ligj, në standardet ndërkombëtare të auditimit të brendshëm, të pranuara për t’u zbatuar në Republikën e Shqipërisë. Ministri i Financave, me propozimin e Komitetit të Auditimit të Brendshëm, shpall standardet e auditimit të brendshëm.

Neni 7
Objekti i auditimit të brendshëm

1. Objekt i auditimit të brendshëm janë të gjitha vendimet financiare për të ardhurat, shpenzimet, administrimin e pasurive (aseteve) dhe borxheve. 
2. Auditimi i brendshëm, si një proces dhe veprimtari e pavarur nga pikëpamja funksionale, vlerëson funksionimin e drejtimit financiar dhe sistemin e kontrollit të brendshëm. Në përfundim të procesit të auditimit jepen rekomandime dhe propozohen masa, për të përmirësuar funksionimin dhe drejtimin e subjekteve të audituara.

Neni 8
Manuali i procedurave të auditimit të brendshëm

Procedurat dhe metodat e auditimit parashikohen në manualin e procedurave të auditimit të brendshëm, i cili në vijim do të quhet “Manuali i auditimit”.
Ai miratohet nga Ministri i Financave, me propozimin e Drejtorit të Përgjithshëm të Auditimit, pasi të jetë marrë edhe mendimi i Komitetit të Auditimit të Brendshëm.

Neni 9
Auditimi i brendshëm në sektorin publik

Auditimi i brendshëm në sektorin publik përbëhet nga:
1.  Ministri i Financave;
 2. Komiteti i Auditimit të Brendshëm;
 3. Drejtoria e Përgjithshme e Auditimit;
 4. Njësitë e auditimit të brendshëm pranë subjekteve të audituara, sipas përcaktimit të bërë në nenin 2 të këtij ligji.

KREU II
PËRGJEGJËSITË E MINISTRIT TË FINANCAVE DHE TË DREJTUESVE TË SUBJEKTEVE PUBLIKE PËR AUDITIMIN E BRENDSHËM

Neni 10
Përgjegjësitë e Ministrit të Financave në veprimtaritë audituese

Ministri i Financave është përgjegjës për:
a) bashkërendimin e përgjithshëm të veprimtarisë së auditimit të brendshëm;
b) ngritjen dhe zbatimin e sistemit të kontrollit të brendshëm financiar publik në sektorin publik, duke i propozuar Këshillit të Ministrave nxjerrjen e akteve nënligjore për këtë qëllim;
c) miratimin e politikave, manualeve, metodave, procedurave, udhëzimeve dhe rregulloreve të auditimit të brendshëm, të propozuara nga Drejtori i Përgjithshëm i Auditimit dhe të miratuara nga Komiteti i Auditimit të Brendshëm;
ç) emërimin dhe lirimin nga detyra të anëtarëve të Komitetit të Auditimit të Brendshëm, sipas pikёs 2 tё nenit 14 të këtij ligji;
d) dhënien e mendimit për emërimin, largimin dhe lirimin e drejtuesve të njësive të auditimit në subjektet e audituara, në përputhje me legjislacionin në fuqi;
dh) paraqitjen në Këshillin e Ministrave të raportit vjetor për auditimin e brendshëm, brenda tremujorit të parë të vitit pasardhës, si dhe të raporteve të tjera, kur një gjë e tillë kërkohet;
e) detyra të tjera, të parashikuara me ligj.

Neni 11
Përgjegjësitë e drejtuesve të subjekteve publike për auditimin e brendshëm

Ministrat dhe drejtuesit e subjekteve publike janë përgjegjës për:
a) ngritjen e sistemeve të kontrollit të brendshëm për realizimin e veprimtarisë së subjekteve të audituara, në përputhje me legjislacionin në fuqi, sigurimin e kapaciteteve të nevojshme për përmbushjen e kërkesave të përcaktuara në këtë ligj dhe përdorimin e tyre me kursim, dobi dhe frytshmëri;
b) hartimin e planit të veprimit për zbatimin e rekomandimeve të lëna në përfundim të procedurave të auditimit nga Drejtoria e Përgjithshme e Auditimit apo drejtuesi i njësisë së auditimit të brendshëm në subjektet e audituara, brenda 30 ditëve nga dorëzimi i raportit përfundimtar;


c) ndreqjen e parregullsive të vërejtura nga auditimet e kryera dhe marrjen e masave disiplinore ose administrative për personat përgjegjës;
ç) respektimin e kritereve të marrjes në punë të audituesve, të hartuara në bashkëpunim me Drejtorinë e Përgjithshme të Auditimit.

KREU III
KOMITETI I AUDITIMIT TË BRENDSHËM

Neni 12
Statusi i komitetit 

Komiteti i Auditimit të Brendshëm është organ këshillimor pranë Ministrit të Financave. 
Komiteti propozon dhe këshillon për përcaktimin e strategjive dhe përmirësimin e veprimtarisë së auditimit të brendshëm në sektorin publik.

Neni 13
Detyrat e komitetit

Detyrat e Komitetit të Auditimit të Brendshëm janë:
a) përgatitja dhe dhënia e vlerësimeve dhe e mendimeve për metodat e auditimit të brendshëm, të propozuara nga Drejtori i Përgjithshëm i Auditimit;
b) vlerësimi dhe dhënia e mendimeve për kuadrin ligjor dhe rregullator, të hartuar nga Drejtoria e Përgjithshme e Auditimit në fushën e auditimit të brendshëm në sektorin publik;
c) vlerësimi dhe dhënia e mendimeve për raportet tremujore dhe vjetore të veprimtarisë së auditimit të brendshëm në subjektet e audituara, të paraqitura nga Drejtoria e Përgjithshme e Auditimit;
ç) këshillimi i Ministrit të Financave dhe Drejtorisë së Përgjithshme të Auditimit në të gjitha aspektet e planeve dhe të punës së auditimit të brendshëm, në përshtatjen e praktikave ndërkombëtare të auditimit, në cilësinë dhe funksionimin e auditimit të brendshëm në subjektet e audituara;
d) këshillimi dhe dhënia e rekomandimeve për rishikimin e metodave, të procedurave dhe përshtatjen e standardeve të auditimit të brendshëm, të propozuara nga Drejtoria e Përgjithshme e Auditimit, përpara miratimit nga Ministri i Financave;
dh) kryerja e detyrave të tjera, të caktuara nga Ministri i Financave.

Neni 14
Organizimi dhe funksionimi i komitetit

1. Komiteti i Auditimit të Brendshëm përbëhet nga 9 anëtarë, të cilët përzgjidhen dhe emërohen nga Ministri i Financave, si më poshtë:
a) Drejtori i Përgjithshëm i Auditimit;
b) tre profesionistë nga fusha e auditimit të brendshëm publik, nga të cilët njëri nga strukturat audituese të organeve të pushtetit vendor;
c) dy përfaqësues nga fusha akademike, të lidhur me auditimin;
ç) një jurist, përfaqësues nga strukturat përkatëse;
d) një përfaqësues nga strukturat e kontrollit të menaxhimit financiar;
dh) një përfaqësues ekspert, me kualifikim të lartë, i përzgjedhur nga organizmat profesionalë, që kanë lidhje me auditimin e brendshëm.
2. Anëtarët e Komitetit të Auditimit të Brendshëm emërohen për një periudhë jo më pak se dy vjet dhe jo më shumë se katër vjet. Drejtoria e Përgjithshme e Auditimit siguron mbështetjen teknike, përmes sekretariatit të këtij komiteti.
3. Anëtarët e Komitetit të Auditimit të Brendshëm, në mbledhjen e tyre të parë, me shumicë të thjeshtë votash, zgjedhin kryetarin. Kryetari i Komitetit të Auditimit të Brendshëm nuk duhet të jetë punonjës i strukturave të auditimit të brendshëm. Mandati i tij zgjat dy vjet, me të drejtë rizgjedhjeje.
4. Këshilli i Ministrave, me propozimin e Ministrit të Financave, miraton masën e shpërblimit të anëtarëve të Komitetit të Auditimit të Brendshëm.
5. Rregullorja e funksionimit të Komitetit të Auditimit miratohet nga Ministri i Financave.

KREU IV
DREJTORIA E PËRGJITHSHME E AUDITIMIT

Neni 15
Varësia e Drejtorisë së Përgjithshme të Auditimit

Drejtoria e Përgjithshme e Auditimit është pjesë e strukturës së Ministrisë së Financave. Ajo drejton dhe menaxhon veprimtarinë e auditimit të brendshëm për sektorin publik në Republikën e Shqipërisë.
Struktura organike dhe numri i punonjësve të Drejtorisë së Përgjithshme të Auditimit miratohen nga Kryeministri, me propozimin e Ministrit të Financave. 
Drejtoria e Përgjithshme e Auditimit drejtohet nga Drejtori i Përgjithshëm, i cili ka statusin e nëpunësit civil.

Neni 16
Kompetencat e Drejtorisë së Përgjithshme të Auditimit

Drejtoria e Përgjithshme e Auditimit ushtron këto kompetenca:
a) zhvillon, administron dhe zbaton strategjinë e harmonizuar në fushën e auditimit të brendshëm publik, si dhe e monitoron këtë veprimtari në nivel kombëtar;
b) jep rekomandime për përmirësimin e legjislacionit kryesor dhe mbështetës për auditimin e brendshëm publik, në bashkëpunim me strukturat e tjera të kësaj ministrie;
c) zhvillon metodat e auditimit për përcaktimin dhe vlerësimin e riskut dhe të performancës;
ç) i propozon Komitetit të Auditimit të Brendshëm dhe Ministrit të Financave rishikimin e manualit të auditimit, të urdhrave, udhëzimeve dhe të procedurave të auditimit, për përshtatjen dhe përafrimin e tyre me kërkesat e legjislacionit të vendeve të Bashkimit Europian dhe me standardet e pranuara të auditimit të brendshëm;
d) përcakton dhe zhvillon një sistem bashkëkohor për raportimin e rezultateve për të gjithë veprimtarinë e auditimit të brendshëm në sektorin publik, në funksion të hartimit të raporteve periodike, përfshirë edhe atë vjetor;
dh) kryen misione audituese për raste të veçanta, në shkallë sektoriale, kur vërehen dhe kërkohen nga menaxhimi i lartë. Kryerja e misioneve në institucionet e pavarura dhe organet e pushtetit vendor bëhet vetëm në bashkëpunim me strukturat e tyre audituese dhe, në mungesë të tyre, nga Drejtoria e Përgjithshme e Auditimit;
e) mbikëqyr dhe vlerëson veprimtarinë e strukturave audituese në të gjitha subjektet e audituara, në përputhje me standardet dhe kërkesat e manualit, me metodat dhe udhëzimet e miratuara nga Ministri i Financave;
ë) ndjek zbatimin e masave korrigjuese të dhëna në bashkëpunim me drejtuesit e auditimit të subjekteve të audituara, sipas urdhrit të Drejtorit të Përgjithshëm të Auditimit;
f) harton dhe zhvillon strategjitë dhe politikat kombëtare për sistemin e edukimit të përditësuar, në trajnimin e vijueshëm, të detyrueshëm dhe procedurat e punësimit të audituesve;
g) miraton metodat e hartuara, në mbështetje të manualit të auditimit, për fusha specifike të auditimit të brendshëm, të paraqitura nga njësitë e auditimit të subjekteve të audituara;
gj) bashkëpunon me njësitë e personelit të institucioneve, për të përcaktuar kriteret e rekrutimit të audituesve;
h) bashkëpunon me drejtuesit e njësisë së auditimit të brendshëm të subjekteve të audituara dhe, në përputhje me legjislacionin në fuqi, jep mendim për emërimin, lirimin dhe lëvizjen e audituesve në institucionet qendrore, si dhe për emërimin, lirimin dhe lëvizjen e drejtuesve të njësive audituese në njësitë vartëse;
i) përcakton formën e regjistrit për evidentimin e rekomandimeve të lëna nga strukturat e auditimit të subjekteve të audituara.

KREU V
NJËSITË E AUDITIMIT TË BRENDSHËM

Neni 17
Njësitë e auditimit të brendshëm

Njësitë e auditimit të brendshëm krijohen për të realizuar veprimtarinë e auditimit të brendshëm brenda subjekteve publike të audituara. Kriteret për ngritjen e këtyre njësive miratohen nga Kёshilli i Ministrave, me propozimin e Ministrit të Financave.
Njësitë e auditimit të brendshëm në subjektet publike të audituara raportojnë në organin e emërtesës dhe në Drejtorinë e Përgjithshme të Auditimit, në përputhje me këtë ligj dhe procedurat e miratuara nga Ministri i Financave. Këto struktura nuk përdoren për nevojat operative të subjekteve.

Neni 18
Detyrat e njёsisё sё auditimit tё brendshёm

Detyrat e njёsisё sё auditimit tё brendshёm janё:
1. Hartimi i metodave apo udhёzimeve pёr fusha tё veçanta tё auditimit tё brendshёm, nё zbatim tё manualit tё auditimit apo tё akteve tё tjera tё Ministrisё sё Financave dhe dёrgimi i tyre pёr miratim nё Drejtorinё e Pёrgjithshme tё Auditimit.
2. Hartimi i planeve vjetore dhe strategjike pёr veprimtarinё e auditimit tё brendshёm.
3. Kryerja e veprimtarive tё auditimit tё brendshёm, tё cilat kanё qёllim tё vlerёsojnё se sistemet e kontrollit tё brendshёm dhe tё menaxhimit financiar, si dhe performanca nё subjektin publik të audituar janё transparente, pёrputhen me normat e ligjshmёrisё, tё rregullshmёrisё, efektivitetit, efiçencёs dhe ekonomisё.
4. Ndjekja dhe raportimi periodikisht pёr gjetjet, pёrfundimet dhe rekomandimet, qё rezultojnё nga veprimtaritё e tyre audituese, si dhe dhёnia e informacionit pёr Drejtorinё e Pёrgjithshme tё Auditimit, pёr rekomandimet e pazbatuara nga drejtuesit e subjektit publik tё audituar e pёr pasojat e moszbatimit tё tyre.
5. Pёrgatitja e raporteve periodike dhe vjetore dhe dёrgimi i tyre nё Drejtorinё e Pёrgjithshme tё Auditimit, sipas afateve dhe kёrkesave tё pёrcaktuara prej saj dhe tё miratuara nga Ministri i Financave. Raportet pёrmbledhёse, nё tё gjitha rastet, duhet tё shoqёrohen me evidencat e raportimit pёr periudhёn raportuese, nё mёnyrё progresive dhe njё vlerёsim pёrmbyllёs pёr veprimtarinё audituese pёr kёtё periudhё.
6. Raportimi, pas kёshillimit me strukturёn pёrkatёse juridike, te drejtuesi i subjektit publik tё audituar dhe i njёsisё sё inspektimit, kur zbulon parregullsi apo veprime qё pёrbёjnё vepёr penale.
Në rastet e mendimeve të kundërta që mund të ekzistojnë midis drejtuesve të njësisë që auditohet dhe audituesve të brendshëm njoftohet Drejtoria e Metodologjisë dhe Informimit për zgjidhjen e tyre.

KREU VI
AUDITUESI I BRENDSHËM

Neni 19
Punësimi

1. Punёsimi i audituesve bёhet nё pёrputhje me procedurat e caktuara nё ligjin nr.8549, datё 11.11.1999 “Statusi i nёpunёsit civil”, pёr institucionet qё kanё punonjёs, tё cilёt e kanё pёrfituar statusin e nёpunёsit civil. 
2. Pёrveç kushteve tё pёrgjithshme, tё pёrcaktuara nё ligjet nё fuqi, punёsimi nё njёsitё e auditimit tё brendshёm tё sektorit publik kёrkon qё audituesit tё pёrzgjidhen ndёrmjet personave qё:
a) kanё mbaruar studimet e larta universitare nё njёrёn nga degёt: ekonomi, financё, kontabilitet, drejtёsi ose disiplina tё tjera, tё cilat gjykohen nga Drejtori i Pёrgjithshёm i Auditimit tё nevojshme pёr sektorin qё auditohet;
b) kanё pёrvojё pune jo mё pak se tre vjet nё auditim apo nё fusha tё tjera, si financё, kontabilitet dhe nё ato tё pёrcaktuara nё shkronjёn “a” të pikës 2 tё kёtij neni;
c) për emërimet “Drejtor i njësisë së auditimit” dhe “Inspektor i lartë i auditimit”, personat e përzgjedhur duhet të kenë mbaruar studimet në njërën nga shkencat ekonomike.
3. Audituesit, jo më vonë se 2 vjet pas hyrjes në fuqi të këtij ligji, duhet të jenë të pajisur me certifikatën “Auditues i brendshëm në sektorin publik”. Certifikata lëshohet nga komisioni i kualifikimit.
 

Neni 20
Trajnimi i audituesve

Tё gjithё audituesit nё detyrё, sipas kritereve tё vendosura nё nenin 19 tё kёtij ligji, i nёnshtrohen edukimit tё pёrditёsuar, trajnimit të vijueshëm e të detyrueshëm, tё cilët programohen dhe menaxhohen nga Drejtoria e Pёrgjithshme e Auditimit.
Komisioni i kualifikimit, si njёsia pёrgjegjёse pёr kualifikimin dhe certifikimin e audituesve tё brendshёm, krijohet me vendim tё Kёshillit tё Ministrave, me propozimin e Ministrit tё Financave. Nё vendim pёrcaktohen rregullat e funksionimit dhe shpёrblimi i anёtarёve tё kёsaj njёsie.

Neni 21
Pёrgjegjёsitё e audituesve tё brendshёm

Pёrgjegjёsitё e audituesve tё brendshёm janё:
1. Tё njohin, të respektojnё dhe të ushtrojnё veprimtarinё nё pёrputhje me aktet ligjore dhe nёnligjore nё fuqi dhe me standardet e auditimit tё brendshёm nё sektorin publik.
2. Tё ushtrojnё funksionet e tyre nё mёnyrё objektive, me profesionalizёm dhe nё pёrputhje me pёrcaktimet e kёtij ligji, sipas normave dhe procedurave tё veçanta tё veprimtarisё sё auditimit tё brendshёm nё sektorin publik.
3. Tё veprojnё nё pёrputhje me kёrkesat e pёrcaktuara nё Kodin e Etikёs dhe rregullat pёr konfidencialitetin pёr audituesin, i cili miratohet nga Ministri i Financave dhe nёnshkruhet nga secili auditues.
4. Tё kryejnё auditime nё mёnyrё tё pavarur, nga pikёpamja profesionale, duke u udhёhequr nga interesi publik, pёr tё forcuar besimin nё ndershmёrinё, paanёsinё dhe efektivitetin e shёrbimit.
5. Tё ushtrojnё veprimtarinё nё pёrputhje me planin vjetor tё miratuar, me pёrjashtim tё rasteve kur janё miratuar ndryshime tё paparashikuara nga titullari.
6. T’i propozojnё drejtuesit tё njёsisё sё auditimit dhe, nёpёrmjet tij, drejtuesit tё subjektit, pezullimin deri nё shqyrtimin nga organi pёrkatёs tё veprimeve tё kundёrligjshme, tё cilat dёmtojnё rёndё interesat e subjektit dhe/ose janё tё arsyetuara e pёrbёjnё vepёr penale.
7. T’i japin rekomandime subjektit tё audituar pёr ndreqjen e parregullsive, pёr masat qё duhen ndёrmarrё nё rastet e dёmeve ekonomike dhe financiare pёr zhdёmtimin e tyre, si dhe tё bёjnё propozime, tё cilat synojnё tё ulin mundёsinё e pёrsёritjes sё kёtyre rasteve nё tё ardhmen.
8. Tё mos bёjnё publike asnjё tё dhёnё, fakt apo rast tё gjetur gjatё kryerjes sё auditimit apo tё lidhur me tё, si dhe tё ruajnё dokumentet pёr çdo veprimtari auditimi tё kryer, bazuar nё detyrimet qё rrjedhin nga ligjet nё fuqi pёr tё drejtat e pёrdorimit dhe tё arkivimit tё informacionit zyrtar.
9. Tё pёrditёsojnё rregullisht njohuritё dhe aftёsitё e tyre profesionale, nё mёnyrё qё t’i pёrdorin me efikasitet dhe pёr tё garantuar cilёsinё e shёrbimit.

Neni 22
Tё drejtat e audituesve

Audituesit, nё kryerjen e misionit tё tyre, kanё tё drejtat e mёposhtme:
1. Tё ushtrojnё nё mёnyrё tё pavarur funksionin e auditimit, pa lёnё hapёsirё pёr ndёrhyrje nga kolegёt, mbikёqyrёsit, drejtuesit e njёsisё sё auditimit apo pala e audituar, me pёrjashtim tё marrёdhёnieve tё ndёrsjella tё kёshillimit.
2. Tё kёrkojnё tё gjitha tё dhёnat me karakter teknik, ekonomik e financiar dhe tё drejtimit pёr subjektin qё auditohet, duke marrё pёrsipёr ruajtjen e fshehtёsisё sё tyre, sipas legjislacionit nё fuqi.
3. Tё marrin nga punonjёsit e subjektit tё audituar, pёr rastet qё gjykohet e nevojshme, shpjegime, deklarata dhe fotokopje tё dokumenteve, nё tё cilat drejtuesi i subjektit tё audituar ka vёnё shёnimin “e njёjtё me origjinalin”, si dhe materiale tё transportueshme, nё formё elektronike, qё kanё lidhje me auditimin e brendshёm tё subjektit.
4. Tё ndjekin, nё mёnyrё periodike, edukimin e pёrditёsuar dhe trajnimin e vazhdueshёm tё detyrueshёm, sipas kёrkesave tё paragrafit tё parё tё nenit 20 tё kёtij ligji pёr funksionet e veçanta qё ushtron, si dhe nё fusha tё tjera brenda shёrbimit publik.
5. T’i paraqesin kërkesën drejtuesit tё njёsisё sё auditimit për heqjen dorё nga njё veprimtari auditimi, kur çmojnё se pёr shkaqe tё argumentuara cenohen besueshmёria dhe cilёsia e auditimit.

Neni 23
Kufizimet nё veprimtarinё e audituesve

Audituesve u ndalohet:
a) tё jenё tё zgjedhur nё funksione drejtuese nё strukturat e partive politike;
b) tё kryejnё detyra, brenda subjektit tё audituar, qё nuk kanё tё bёjnё me funksionin e auditimit tё brendshёm nё sektorin publik;
c) tё ushtrojnё çdo veprimtari ose punё tjetёr me pagesё, ose tё kenё pёrfitime tё tjera, tё natyrave dhe formave qё i bёjnё tё jenё nё konflikt interesash me ushtrimin e auditimit.

Neni 24
Konflikti i interesave pёr audituesit

1. Audituesi njofton paraprakisht, me shkrim, drejtuesin e njёsisё sё auditimit tё brendshёm pёr çdo konflikt tё mundshёm interesi, qё rrjedh nga pjesёmarrja e tij nё auditimin e njё subjekti. Me konflikt interesash kuptohet:
a) punёsimi si auditues gjatё 3 viteve tё fundit nё subjektin qё do tё auditohet;
b) punёsimi nё funksione drejtuese gjatё 3 viteve tё fundit nё subjektin qё do tё auditohet tё audituesit, bashkёshortes/bashkёshortit, tё tё afёrmve me lidhje gjinie deri nё shkallёn e dytё, sipas pёrcaktimeve tё bёra nё Kodin Civil;


c) zotёrimi nga audituesi, bashkёshortja/bashkёshorti, tё afёrmit me lidhje gjinie deri nё shkallёn e tretё, sipas pёrcaktimeve tё bёra nё Kodin Civil, i aksioneve ose pjesёve tё kapitalit nё subjektin publik qё do tё auditohet;
ç) rrethana tё tjera tё caktuara, qё mund tё mbartin konflikt interesash, kur gjykohen si tё tilla dhe arsyetohen me shkrim nga Drejtori i Pёrgjithshёm i Auditimit ose drejtuesi i njёsisё sё auditimit.
2. Nёse vёrtetohet se nё auditim kanё marrё pjesё njё ose mё shumё auditues, qё janё nё konflikt interesash, siç parashikohet nё pikёn 1 tё kёtij neni, Drejtori i Pёrgjithshёm i Auditimit ose drejtuesi i njёsisё sё auditimit tё brendshёm mban qёndrim ndaj audituesit, sipas parashikimeve tё kёtij ligji dhe ligjeve tё tjera, anulon auditimin, si dhe kёrkon pёrsёritjen e tij.

KREU VII
MARRËDHËNIET E DREJTORISË SË PËRGJITHSHME TË AUDITIMIT ME INSTITUCIONET E TJERA

Neni 25
Marrёdhёniet me Kuvendin, Presidencёn dhe institucionet e pavarura

Drejtoria e Pёrgjithshme e Auditimit bashkёpunon me Kuvendin, Presidencёn dhe institucionet e pavarura nё rrugё zyrtare, pёr tё siguruar realizimin e shёrbimit tё auditimit tё brendshёm nё kёto institucione. Strukturat audituese tё kёtyre institucioneve janё tё detyruara tё dёrgojnё programet vjetore dhe strategjike tё auditimit dhe tё raportojnё pranё Drejtorisё sё Pёrgjithshme tё Auditimit, nё pёrputhje me kёrkesat e kёtij ligji dhe me procedurat e miratuara nga Ministri i Financave. Institucionet e pavarura, qё nuk plotёsojnё kriteret pёr tё ngritur njёsi audituese, auditohen nga njёsia pёrkatёse e Drejtorisё sё Pёrgjithshme tё Auditimit.

Neni 26
Marrёdhёniet me Kontrollin e Lartё tё Shtetit 
dhe/ose organet e tjera tё lidhura me auditimin

Drejtoria e Pёrgjithshme e Auditimit bashkёpunon me Kontrollin e Lartё tё Shtetit dhe/ose organet e tjera tё lidhura me auditimin. Ky bashkёpunim synon nё shkёmbimin e çdo informacioni tё vlefshёm, qё lidhet me sistemin e auditimit, nё dёrgimin e programeve vjetore tё auditimit, pёr tё shmangur mbivendosjet nё procesin e auditimit dhe nё dёrgimin e raporteve pёrmbledhёse vjetore e periodike, kur kёrkohen nga palёt.

Neni 27
Marrёdhёniet me ministritё e linjёs, institucionet qendrore 
dhe organet e pushtetit vendor

Drejtoria e Pёrgjithshme e Auditimit bashkёpunon, nё rrugё zyrtare, me njёsitё e auditimit pranё ministrive tё linjёs, institucioneve qendrore dhe organeve tё pushtetit vendor. Strukturat audituese tё kёtyre institucioneve janё tё detyruara tё dёrgojnё programet vjetore e strategjike tё auditimit dhe tё raportojnё pranё Drejtorisё sё Pёrgjithshme tё Auditimit, nё pёrputhje me kёrkesat e kёtij ligji dhe me procedurat e miratuara nga Ministri i Financave.

Neni 28
Pёrgatitja e akteve nёnligjore

1. Ngarkohet Kёshilli i Ministrave qё, brenda gjashtё muajve nga hyrja nё fuqi e kёtij ligji, tё miratojё aktet nёnligjore nё zbatim tё neneve 14 e 20.
2. Ngarkohet Kёshilli i Ministrave qё, brenda tetё muajve nga hyrja nё fuqi e kёtij ligji, tё miratojё aktet nёnligjore nё zbatim tё neneve 10 e 17.
Neni 29
Shfuqizimet

Ligji nr.9009, datё 13.2.2003 “Pёr auditimin e brendshёm nё sektorin publik”, shfuqizohet.

Neni 30

Ky ligj hyn në fuqi 15 ditë pas botimit në Fletoren Zyrtare.


VENDIM
Nr.113, datë 19.7.2007

PËR MOSMIRATIMIN E DEKRETIT NR.5315, DATË 15.5.2007 TË PRESIDENTIT TË REPUBLIKËS “PËR KTHIMIN E LIGJIT NR.9720, DATË 23.4.2007 “PËr AUDITIMIN E BRENDSHËM NË SEKTORIN PUBLIK”” 

Në mbështetje të nenit 85 pika 2 të Kushtetutës dhe të nenit 86 të Rregullores së Kuvendit,

KUVENDI
I REPUBLIKËS SË SHQIPËRISË

VENDOSI:

I. Mosmiratimin e dekretit nr.5315, datë 15.5.2007 të Presidentit të Republikës “Për kthimin e ligjit nr.9720, datë 23.4.2007 “Për auditimin e brendshëm në sektorin publik”” .
 II. Ky vendim hyn në fuqi menjëherë.

KRYETARE
Jozefina Topalli (Çoba)




VENDIM
Nr.114, datë 19.7.2007

PËR ZGJEDHJEN E NJË ANËTARI TË KËSHILLIT TË LARTË TË DREJTËSISË 

Në mbështetje të neneve 78 dhe 147 të Kushtetutës, të nenit 4 pikat 2 dhe 7 të ligjit nr.8811, datë 17.5.2001 “Për organizimin dhe funksionimin e Këshillit të Lartë të Drejtësisë”, të ndryshuar dhe të nenit 111 të Rregullores së Kuvendit, me propozimin e një grupi deputetësh, 

KUVENDI
I REPUBLIKËS SË SHQIPËRISË

VENDOSI:

I. Zoti Kreshnik Spahiu zgjidhet anëtar i Këshillit të Lartë të Drejtësisë në vend të zotit Ardian Nuni, i cili ka dhënë dorëheqjen.
II. Ky vendim hyn në fuqi menjëherë.

KRYETARE
Jozefina Topalli (Çoba)

VENDIM
Nr.115, datë 20.7.2007

PËR ZGJEDHJEN E PRESIDENTIT TË REPUBLIKËS SË SHQIPËRISË

Në mbështetje të neneve 86, 87 dhe 88  pika 2 të Kushtetutës, si dhe të nenit 109 të Rregullores së Kuvendit, me propozimin e një grupi deputetësh,

KUVENDI
I REPUBLIKËS SË SHQIPËRISË

VENDOSI:

 I. Zoti Bamir Topi zgjidhet President i Republikës së Shqipërisë.
II. Ky vendim hyn në fuqi menjëherë.

KRYETARE
Jozefina Topalli (Çoba)

